b'\n_START_ARTICLE_\nDavanger\n_START_PARAGRAPH_\nDavanger er et tettsted i Ask\xc3\xb8y kommune i Hordaland._NEWLINE_Bygden har egen barneskole, Davanger skole, som ogs\xc3\xa5 gir skoleplass til elever fra nabobygda Breivik. Ved skolen ligger kunstgressbane som disponeres av fotballklubben Apollo IL._NEWLINE_Davanger er omgitt av omr\xc3\xa5der med skog, myr og en rekke vann, blant disse er Hammyrsvatnet, Sagavatnet, Skogatjern og Svartetj\xc3\xb8nn de st\xc3\xb8rste. \xc3\x98st i bygden ligger ogs\xc3\xa5 h\xc3\xb8ydedraget Storekletten (121 moh.). Fra omr\xc3\xa5det ved barneskolen g\xc3\xa5r det skogssti inn til hytteomr\xc3\xa5det Skotnes, som ellers kun har adkomst sj\xc3\xb8veien._NEWLINE_I mange \xc3\xa5r har Davanger v\xc3\xa6rt tilholdssted for fabrikken til Rieber & S\xc3\xb8n som har produsert King Oscar sardiner. I 2008 ble imidlertid driften nedlagt og overtatt av fabrikk i Polen._NEWLINE_Tidligere hadde bygden egen landhandel og bensinstasjon, men dette ble nedlagt p\xc3\xa5 1980-tallet. Dampb\xc3\xa5ten la til med Davanger kai som et av stoppestedene p\xc3\xa5 rundturen rundt Ask\xc3\xb8y og n\xc3\xa6rliggende omr\xc3\xa5der.'